මොස්ඩේල් යනු හුණුගල් පාෂාණයන්ගෙන් සමන්විත තද බෑවුම් සහිත කඳුවැටියකි. ගුහා පිහිටා ඇත්තේ එහි පාමුලය. සැතපුම් ගණනක් පොළොව යටට විහිදුණු එම ගුහා මාර්ගයේ තවමත් ගවේෂණය නොකළ ප්‍රදේශ රැසක් පවතී. මෙම ගුහා පද්ධතිය භූ විද්‍යාත්මක වශයෙන් ගුහා දෙකක් වශයෙන් සැලකෙයි. එහි එක් ගුහාවක් සැතපුම් 7ක් පමණ දිගින් යුතුය. ගුහාව අසලින් ගලන දිය පහර ගුහා පිවිසුම අසලින් නැති වී ගොස් ගුහාවේ සැතපුම් පහක පමණ දුරින් මීටර් 900 පමණ ගැඹුරේ බ්ලැක් ෆෙල්ඩ් නම් ස්ථානයෙන් යළි මතුවෙයි. ගුහා අභ්‍යන්තරය පිළිබඳ පැහැදිලි සිතියමක් නොවීය. එහෙයින් ගලවා ගැනීමේ කණ්ඩායමේ නායකයන් වූ ලෙන් හෆ් සහ ඩෙස් බ්‍රිජ් මහත් ගැටලුවකට මුහුණ පෑහ. ගුහාව තුළට පිරෙන ජලය ඉවත් කිරීම සඳහා විශාල අගල් හා වළවල් කැපූ පිරිස වැසි වතුර ගුහාව තුළට යෑම වැළැක්වීම සඳහා වැලිකොට්ට ගුහාව වටා ගොඩගසන්නට වූහ. ජල පොම්ප විශාල ප්‍රමාණයක් යොදා ගනිමින් ගුහාවේ පිරී තිබූ ජලය පිටතට පොම්ප කළහ.
මොස්ඩේල් යනු කුමක්ද ?
හුණුගල් පාෂාණයන්ගෙන් සමන්විත තද බෑවුම් සහිත කඳුවැටියකි